stanford-oval/wikipedia huggingface dataset:
Trypití (Léros)

| --- | --- |
Sijainti:  37°12′53″N, 26°48′52″E, Léros Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,058 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Trypití (kreik. Τρυπητή) on pieni Kreikan saari, joka kuuluu Dodekanesian saariryhmään ja sijaitsee Léroksen saaren pohjoispuolella. Saaren pinta-ala on noin 0,058 neliökilometriä ja se on asumaton (vuonna 2011). Hallinnollisesti Trypití kuuluu Léroksen kuntaan, Kálymnoksen alueyksikköön ja Etelä-Egean saarten alueeseen.
The Hole (skientologia)

"The Hole".
The Hole (skientologia) oli skientologiasta eronneiden mukaan liikkeen päämajassa sijainnut eristysrakennus, jota olisi käytetty hairahtuneiden rankaisemiseen. Se olisi toiminut ainakin 2004–2007. Paikka olisi saanut alkunsa, kun järjestön johtaja Miscavige otti ohjat käsiinsä. Paikan tarkoitus olisi ollut estää vallankaappaus järjestön sisällä . 
Liikkeestä eronneiden mukaan "Holeen" joutuivat kuukausiksi ne, joita epäiltiin sääntöjen rikkomisesta. Holessa oli korkeissa olleita skientologeja. . Holessa tehtiin pitkää työpäivää, ulos sai poistua harvoin, ruoka oli huonoa, nukuttiin ahtaasti jopa pöydillä, haukuttiin, nöyryytettiin ja fyysisesti kiusattiin henkilökuntaa, muurahaisia saattoi olla rakennuksessa, ja kesällä sähköjen katkaisun jälkeen liian kuumaa. Rakennuksen oloja helpotettiin sen jälkeen, kun FBI kiinnostui siitä. Skientologiakirkko kiistää "The Holen" olleen olemassa. Sen sijaan järjestö kyllä myöntää, että se pitää "uskonnollista kuria".
Theodor Svedberg

| Theodor Svedberg |
| --- | --- |

Henkilötiedot
Syntynyt: 30. elokuuta 1884 Valbo, Ruotsi
Kuollut: 25. helmikuuta 1971 (86 vuotta) Kopparberg, Ruotsi
Kansalaisuus:   Ruotsalainen
Koulutus ja ura
Tutkinnot:  Uppsalan yliopisto
Väitöstyön ohjaaja:  Oskar Widman ja Carl Benedicks
Oppilaat:  Arne Tiselius
Tutkimusalue:  biokemia
Tunnetut työt:  kolloidien tutkimus  ultrasentrifugi
Palkinnot:   Nobelin kemianpalkinto (1926)   Berzeliusmedaljen (1941)
Theodor (The) Svedberg (30. elokuuta 1884 Valbo – 25. helmikuuta 1971 Kopparberg) oli ruotsalainen kemisti, joka sai Nobelin kemianpalkinnon vuonna 1926 kolloidien tutkimisesta. Hänen tutkimuksensa tukivat Albert Einsteinin ja Marian Smoluchowskin näkemystä Brownin liikkeestä. Svedberg kehitti ultrasentrifugin ja osoitti sen käyttökelpoisuuden proteiinien erottamiseen toisistaan.
Sedimentaationopeuden yksikkö svedberg (tunnus S, 1 S vastaa 10−12 sekuntia) on nimetty Theodor Svedbergin mukaan.
Aiheesta muualla

Svedbergin elämäkerta Nobel-säätiön sivulla
Tommy Kaira

Tommy Kaira on japanilainen autojen viritys- sekä valmistusyhtiö. Yhtiön historia alkoi vuonna 1968, kun se perustettiin nimellä Tomita Dream Factory. Vuonna 1987 nimi vaihtui Tommy Kairaksi.
Jotkin Tommy Kairan automallit ovat olleet Gran Turismo -videopelisarjan peleissä, muun muassa Gran Turismo 2:ssa, Gran Turismo 4:ssä ja Gran Turismo 5:ssä.
Mallit

Z
ZZ
ZZII
ZZIII
R34 R
MT3
GT
TB
B4
Subaru Impreza M20b
The Final Frontier

| The Final Frontier Iron Maiden |
| --- | --- | --- |

Studioalbumin tiedot
 Äänitetty : 11. tammikuuta-1. maaliskuuta Compass Point Studios (Nassau) & The Cave Studios (Malibu)
 Julkaistu: 13. elokuuta 2010
 Tuottaja(t): Kevin Shirley
 Tyylilaji: heavy metal
 Kesto: 76.35
 Levy-yhtiö: EMI
Listasijoitukset
  1. (19. elokuuta 2010)   1. (elokuu 2010)
Iron Maidenin muut julkaisut
| Flight 666 – The Original Soundtrack 2009 | The Final Frontier 2010 | From Fear to Eternity 2011 |
Singlet albumilta The Final Frontier
 ”El Dorado” Julkaistu: 8. kesäkuuta 2010  ”Satellite 15... The Final Frontier” Julkaistu: 16. elokuuta 2010
The Final Frontier on brittiläisen metallimusiikkia esittävän Iron Maidenin viidestoista studioalbumi. Albumin tuottivat Kevin Shirley ja yhtyeen basisti Steve Harris, ja albumi julkaistiin vuoden 2010 elokuussa. Albumi on kestoltaan 76 minuuttia ja 35 sekuntia pitkä, ja siten siihen asti yhtyeen pitkäkestoisin studioalbumi.
Albumilta julkaistiin kolme singleä: Grammy-palkinnon vuonna 2011 kategoriassa "Best Metal Perfomance" voittanut "El Dorado", nimikkoraita "Satellite 15... The Final Frontier" ja "Coming Home". Albumin julkaisua seurasi The Final Frontier World Tour -maailmankiertue,
 jonka aikana yhtye myös äänitti ja taltioi uuden livealbuminsa ja konserttivideonsa En Vivo!, joka julkaistiin vuoden 2012 maaliskuussa.
Albumin tuotanto

Marraskuun 2. päivä 2009 yhtyeen kitaristi Janick Gers vahvisti BBC:n uutisille, että yhtye oli jo kirjoittanut uutta materiaalia tulevalle albumille, ja että se suuntaisi Pariisiin säveltämään ja harjoittelemaan uutta albumia. Yhtye otti vapaata joulun ja uudenvuoden ajaksi ennen kuin se aloitti albumin nauhoitukset tammikuussa 2010 yhdessä tuottaja Kevin Shirleyn kanssa. Toisessa haastattelussa heavy metal-DJ Eddie Trunkin kanssa, yhtyeen rumpali Nicko McBrain vahvisti, että Iron Maiden oli saanut valmiiksi kahdeksan kappaletta uudelle albumille, jonka hän sanoi ilmestyvän luultavasti vuonna 2011.
Maaliskuun 4. päivä 2010 Iron Maidenin virallisilla sivuilla albumin nimeksi vahvistettiin The Final Frontier. Samalla myös julkaistiin konsertteja The Final Frontier World Tour -kiertueelle, joka alkoi kesäkuun 9. päivä 2010 Dallasista Texasista ja päättyi vuoden 2010 osalta elokuun 21. päivä Espanjaan.
Toukokuun 3. päivä 2010 tuottaja Kevin Shirley kommentoi blogissaan uuden albumin viimeistelystä:
»Ilman vapaapäivää, aloin viimeistellä Iron Maidenin albumia. Bruce Dickinson lensi tänne muutamaksi päiväksi ja lauloi oman osansa nauhalle ennen kuin hän lensi ympäri maailmaa. Steve Harris jäi tänne viimeistelemään albumia kanssani. Hän tykkää olla mukana tällaisessa. Adrian Smith tuli silloin tällöin kuuntelemaan aikaansaannoksia, ja kuten kaikissa bändeissä, kaikilla ei ole samanlainen kuva siitä, minkälainen lopputuloksen pitäisi olla. Mutta kyllä tämä tästä.» 
(Kevin Shirley)
Koskien yhtyeen paluuta Compass Point -studiolle, jossa bändi nauhoitti 1980-luvulla Piece of Mind- ja Powerslave -albumit, yhtyeen laulaja Bruce Dickinson kommentoi:
»Studiossa oli sama ilmapiiri ja se oli TÄYSIN samassa kunnossa kuin vuonna 1983. MIKÄÄN ei ollut muuttunut! Kulman rikkoutunutta sulkijaa myöten... sama matto, kaikki... Se oli itse asiassa aika pelottavaa. Mutta me tunsimme olomme hyvin rentoutuneeksi niin tutussa ympäristössä ja mielestäni tämä näkyy albumin soitossa ja ilmapiirissä.» 
(Bruce Dickinson)
Kappaleiden taustoja ja sanoitukset

Steve Harris osallistui albumin jokaisen kappaleen kirjoittamiseen, mutta sävelsi ja sanoitti itsenäisesti albumille ainoastaan kappaleen "When the Wild Wind Blows", joka on albumin päätösraita. Bruce Dickinson osallistui neljän, Dave Murray yhden, Adrian Smith kuuden ja Janick Gers kahden kappaleen kirjoittamiseen.
Albumin lyhytkestoisin kappale on Harrisin, Dickinsonin ja Gersin kirjoittama "The Alchemist", jonka kesto on neljä minuuttia ja 29 sekuntia. Harrisin "When the Wild Wind Blows" on noin yksitoista minuuttia pitkä ja albumin pisin kappale. The Final Frontierin kokonaiskesto on 76 minuuttia ja 35 sekuntia, mikä tekee siitä Iron Maidenin pitkäkestoisimman studioalbumin.
Albumin avausraita "Satellite 15... The Final Frontier" on tyyliltään kaksiosainen. Alkuosa Satellite 15... on äänitetty kitaristi Adrian Smithin kotistudiolla. Alkuosa toimi myös introna yhtyeen keikoilla The Final Frontier World Tourilla.
Kakkoskappale "El Dorado" on Bruce Dickinsonin sanoittama ja kertoo ihmisten hyväuskoisuudesta. Kappaleessa mies yrittää etsiä myyttistä Eldoradon kultakaupunkia, ja pyytää apua oppaalta, joka huijaa tätä antamalla väärää tietoa rahaa vastaan.
Harrisin ja Smithin tekemä "Mother of Mercy" kertoo sodasta. Kappaleen soolon soittaa Smith.
"Coming Home" on balladityylinen ja sen on sanoittanut Dickinson. Kappale kertoo siitä, kun yhtye kiertueella ollessaan lentää yksityiskoneellaan Ed Force Onella, ja pitkän matkan jälkeen he saapuvat kiitoradalle, 'palaavat kotiin'.
"The Alchemist" kertoo John Deestä ja Edward Kelleystä sekä viisasten kivestä.
"Isle of Avalon" kertoo nimensä mukaan Avalonin saaresta.
"The Talisman" kertoo mitä todennäköisimmin löytöretkistä. Kappaleen ovat säveltäneet Harris ja Janick Gers, ja sanoittanut Harris.
Päätöskappale "When The Wild Wind Blows" on 11-minuuttinen eepos, kokonaan Harrisin tekemä, ja perustuu vanhaan englantilaiseen piirroselokuvaan When The Wind Blows. Elokuvassa vanhuspari rakentaa pommisuojaa, mutta kuolevat loppujen lopuksi radioaktiiviseen säteilyyn. Kappaleen sanoitukset poikkeavat hieman elokuvan juonesta niin, että vanhuspari luulee elokuvan lopun maanjäristystä ydinpommiksi ja juovat siksi myrkkyä pullosta. Kappaleen lopussa ei kerrota elokuvan ydinsodasta luottaen virkkeeseen: When they found them, had their arms wrapped around each other.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Satellite 15... The Final Frontier | Steve Harris, Adrian Smith | 8.40 |  |  |  |  |  |  |
| 2. | El Dorado | Bruce Dickinson, Harris, Smith | 6.49 |  |  |  |  |  |  |
| 3. | Mother of Mercy | Harris, Smith | 5.20 |  |  |  |  |  |  |
| 4. | Coming Home | Dickinson, Harris, Smith | 5.52 |  |  |  |  |  |  |
| 5. | The Alchemist | Dickinson, Janick Gers, Harris | 4.29 |  |  |  |  |  |  |
| 6. | Isle of Avalon | Harris, Smith | 9.06 |  |  |  |  |  |  |
| 7. | Starblind | Dickinson, Harris, Smith | 7.48 |  |  |  |  |  |  |
| 8. | The Talisman | Gers, Harris | 9.03 |  |  |  |  |  |  |
| 9. | The Man Who Would Be King | Harris, Dave Murray | 8.28 |  |  |  |  |  |  |
| 10. | When the Wild Wind Blows | Harris | 10.59 |  |  |  |  |  |  |
|  |  |  | 1.16.35 |  |  |  |  |  |  |
Arvostelut, palkinnot ja kunnianosoitukset

Levy myi Suomessa ennakkoon yli 16 000 kappaletta, mikä oikeuttaa kultalevyyn (raja 10 000 kpl)  ja alle kahdessa viikossa yli platinalevyrajan oikeuttavan määrän (raja 20 000 kappaletta).
The Final Frontier on listaykkösenä 21 maassa. Levy sijoittui Yhdysvaltain Billboard-listalla avausviikollaan neljänneksi, mikä oli Iron Maidenin paras sijoitus Yhdysvaltain markkinoilla siihen asti.
Arvostelut, palkinnot ja kunnianosoitukset > Arvosteluja

The Final Frontier on saanut paljon positiivisia arvosteluja.
Esimerkiksi Classic Rock antoi albumille 23. heinäkuuta 2010 julkaistussa arvostelussa albumille arvosanaksi 9/10. Arvostelija Dom Lawson kuvaili albumia "Liian monikerroksiseksi ja tuhdiksi sulatettavaksi yhdellä kuuntelukerralla":
» The Final Frontier on albumi joka laittaa tavallisen kuuntelijan koetukselle, mutta toisaalta Iron Maiden ei ole koskaan tarvinnut moista kannatusta. Miljoonat uskolliset Maiden fanit tulevat rakastamaan joka sekuntia.»
RockSound.tv antoi albumille arvosanaksi 8/10, 30. heinäkuuta 2010 julkaistussa arvostelussa. Arvostelija Jonathan Horsley sanoi albumista:
» The Final Frontier voi aluksi kuulostaa oudolta, mutta siinä on selvästi Iron Maidenin jälki.»
Kokoonpano

Bruce Dickinson – laulu
Steve Harris - bassokitara, koskettimet
Dave Murray - soolo- ja rytmikitara
Adrian Smith - soolo- ja rytmikitara
Janick Gers - soolo- ja rytmikitara
Nicko McBrain - rummut
Aiheesta muualla

The Final Frontier Discogsissa. (englanniksi)
Albumi The Final Frontier Encyclopaedia Metallum -sivustolla (englanniksi)
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris 
Iron Maiden esittämässä "El Dorado" -kappaletta Soundwave-festivaaleilla Australiassa vuonna 2011.
Toni Villa

| Toni Villa> Henkilötiedot |
| --- | --- |
Syntynyt: 7. tammikuuta 1997 (ikä 27)
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  171 cm
Paino:  74 kg
Seura
Seura:  SaiPa
Sarja:  SM-liiga
Pelinumero:  93
Pelaajaura
Pääsarjaura:  2017–
Toni Markus Villa (s. 7. tammikuuta 1997) on suomalainen jääkiekkoilija, joka edustaa SM-liigajoukkue Saimaan Palloa. Hän on pelipaikaltaan vasen laitahyökkääjä. Villa pelaa pääasiassa seuran A-nuorissa.
Ura

Villa on Saimaan Pallon oma kasvatti. Kesken kauden 2013–2014 hän siirtyi Imatran Ketterän B-nuoriin. Kaudeksi 2013–2014 Villa palasi SaiPaan, joiden B-nuorten varakapteeniksi hän nousi.
Kaudella 2016–2017 Villa debytoi SaiPan SM-liigajoukkueessa. Hän teki liigadebyyttinsä runkosarjan kolmanneksi viimeisellä kierroksella 9. maaliskuuta 2017 KooKoota vastaan. Villa sai ottelussa jääaikaa 7.15 minuuttia. Hänelle avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Villa pelasi SM-liigassa SaiPan kaikki kolme viimeistä ottelua jääden ilman tehopisteitä.
Muuta

Villa valmistui ylioppilaaksi Kimpisen lukiosta syksyllä 2016.
Tron 2.0

| Tron 2> 0 |
| --- | --- |
Kehittäjä:  Monolith Productions Climax Group (Xbox)
Julkaisija:  Buena Vista Games
Jakelija:  Steam ja GOG.com
Suunnittelija:  Frank Rooke
Säveltäjä:  Wendy Carlos
Pelimoottori:  Lithtech Triton
Julkaistu:   26. elokuuta 2003 Windows NA 26. elokuuta 2003 EU 19. syyskuuta 2003 OS X EU 14. elokuuta 2003 NA 1. kesäkuuta 2004 Game Boy Advance NA 20. lokakuuta 2004 EU 12. joulukuuta 2004 Xbox NA 4. marraskuuta 2004 EU 26. marraskuuta 2004 
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: T
Alusta:  Microsoft Windows, OS X, Game Boy Advance, Xbox
Jakelumuoto:  2 CD-ROM tai 1 DVD
Lisää peliartikkeleitaVideopelien teemasivulla
Infobox OK    : 
Tron 2.0 on Monolith Productionsin kehittämä ja Buena Vista Games julkaisema ensimmäisen persoonan ammuntapeli. Peli julkaistiin vuonna 2003 Microsoft Windowsille ja OS X:lle sekä vuonna 2004 Game Boy Advancelle ja Xboxille. Peli perustuu vuoden 1982 Tron-elokuvaan.
Tommy Jakobsen

| Tommy Jakobsen |
| --- | --- |

Henkilötiedot
Syntynyt: 10. joulukuuta 1970 (ikä 53) Oslo, Norja
Kansalaisuus:   Norja
Jääkiekkoilija
Pelipaikka:  puolustaja
Maila:  vasen
Pituus:  173 cm
Paino:  83 kg
Seura
Seura:  Graz 99ers
Sarja:  EBEL
Pelaajaura
Pääsarjaura:  1987–
Aik. seurat:  SC Bern Düsseldorfer EG Augsburger Panther Djurgårdens IF Spektrum Flyers Storhamar IL Lillehammer IHK Furuset Ishockey IF
Tommy Jakobsen (s. 10. joulukuuta 1970 Oslo, Norja) on norjalainen jääkiekkoilija, pelipaikaltaan puolustaja.
Jakobsen edustaa Itävallan pääsarjassa pelaavaa Graz 99ersiä.
Jakobsen on Norjan kaikkien aikojen kokenein maajoukkuepelaaja 125:llä pelatulla maaottelulla. Jakobsen on edustanut Norjan jääkiekkomaajoukkuetta olympiakisoissa vuosina 1992, 1994 ja 2010 sekä MM-tasolla peräti 15 kertaa.
Vuoden 2010 jääkiekon MM-kisoissa Jakobsen sai MM-turnauksen lopun kestävän kilpailukiellon erotuomarin koskemattomuuden rikkomisesta.
Jakobsen kantoi Norjan lippua Vancouverin olympialaisten avajaisissa vuonna 2010.
Saavutukset

Norjan liigan tähdistökentällisessä 1993–1994 ja 1994–1995
Norjan vuoden pelaaja 1993
MM-kilpailuiden ensimmäisen divisioonan paras puolustaja 2005
Trond Einar Elden

| Mitalit> Maa:   Norja.Miesten yhdistetty. Olympialaiset  | Mitalit> Maa:   Norja.Miesten yhdistetty. Olympialaiset  | Mitalit> Maa:   Norja.Miesten yhdistetty. Olympialaiset  | Maa:   Norja> Miesten yhdistetty. |
| --- | --- | --- | --- |
|  Hopeaa | Albertville 1992 | joukkuekilpailu |  |
| MM-kisat  | MM-kisat  | MM-kisat  |  |
|  Kultaa | Lahti 1989 | henkilökohtainen kilpailu |  |
|  Kultaa | Lahti 1989 | joukkuekilpailu |  |
|  Hopeaa | Falun 1993 | joukkuekilpailu |  |
|  Hopeaa | Ramsau 1999 | joukkuekilpailu |  |
|  Pronssia | Falun 1993 | henkilökohtainen kilpailu |  |
Trond Einar Elden (s. 21. helmikuuta 1970) on entinen norjalainen yhdistetyn urheilija ja hiihtäjä.
Eldenin uran paras saavutus oli 19-vuotiaana saavutetut yhdistetyn maailmanmestarudet 1989 MM-kisoissa Lahdessa sekä henkilökohtaisessa kilpailussa että joukkuekilpailussa. Jälkimmäisessä voittajajoukkueeseen kuului myös hänen veljensä Bård Jørgen Elden.
1992 talviolympialaisissa Albertvillessä hän voitti Norjan joukkueessa yhdistetyn joukkuekilpailun hopeaa. Henkilökohtaisilla matkoilla hän sijoittui olympialaisissa yhdeksänneksi Albertvillessä ja kahdeksanneksi Lillehammerissa 1994. 1993 MM-kisoissa Falunissa hän saavutti henkilökohtaisella matkalla pronssia ja joukkuekilpailussa hopeaa. Ramsaun MM-kisoissa 1999 hän oli mukana Norjan joukkueessa voittamassa joukkuehopeaa. Maailmancupissa hän voitti viisi kilpailua vuosina 1989–1991. Cupin kokonaispisteissä hän oli parhaimmillaan kolmas kaudella 1990–1991.
Yhdistetyssä hiihto oli aina ollut Eldenin vahvempi osa-alue, ja hän yhdistetyn uransa lopetettuaan kilpaili myös hiihtäjänä, pääasiassa sprinttimatkoilla. Maailmancupissa hänen parhaat sijoituksensa sprintissä ovat kaksi kakkossijaa vuodelta 2001. Hän lopetti aktiiviuransa vuonna 2005.
Seuratasolla Elden edusti Strindheim IL:ää.
Maailmancupin osakilpailuvoitot
| 0 | 1 | 2 | 3 |
| --- | --- | --- | --- |

| Päivä | Kilpailupaikka | Maa | Kilpailu |
| 3. maaliskuuta 1989 | Oslo | Norja | normaalikilpailu |
| 11. maaliskuuta 1989 | Falun | Ruotsi | normaalikilpailu |
| 2. maaliskuuta 1991 | Lahti | Suomi | normaalikilpailu |
| 8. maaliskuuta 1991 | Falun | Ruotsi | normaalikilpailu |
| 15. maaliskuuta 1991 | Oslo | Norja | normaalikilpailu |
Tryo

Tryo esiintymässä 2007.
Tryo on nimestään huolimatta viisihenkinen ranskalainen yhtye. He soittavat akustista reggaemusiikkia ranskaksi ja ovat saavuttaneet suuren suosion mm. Ranskassa. Heidän lyriikkansa pyörivät ajankohtaisten ongelmien ja haasteiden ympärillä, jotka on verhottu huumorin eri sävyihin. Jäseniä ovat Guizmo, Christophe Mali, Manu Eveno, Daniel "Danielito" Bravo ja Bibou. Heitä on verrattu mm. Georges Brassens -nimiseen ranskalaiseen laulajaan.
Julkaisut

1998: Mamagubida
2000: Faut Qu'ils S'activent
2003: Grain De Sable
2004: De Bouches à Oreilles (live)
2008: Ce Que l'On Sème
2008: Sous les Etoiles (live)
2012: Ladilafé
2014: Né quelque part
2016: Vent debout
Theodor Segersven

Emil Theodor Segersven (26. elokuuta 1878 Helsinki – 25. helmikuuta 1969 Helsinki) oli suomalainen merikapteeni, joka oli Suomen sisällissodan aikana ns. Volynetzin retkikunnan johtajana.
Segersvenin vanhemmat olivat konemestari Karl Emil Segersven ja Aleksandra Adolfina Långström. Hän suoritti yliperämiehen tutkinnon 1902, ja hänestä tuli merikapteeni 1905.
Segersven oli vuosina 1902–1907 perämiehenä eri aluksissa ja 1907–1912 luotsilaitoksen palveluksessa, mutta erosi luotsilaitoksen venäläistämisen yhteydessä toisen sortokauden aikana. Sen jälkeen hän toimi ahtaajana Viipurissa ja Kokkolassa ja omisti vuosina 1916–1917 oman agentuuriliikkeen. Hän oli sitten Oulun luotsipiirin päällikkönä 1918, Viipurin luotsipiirin päällikkönä 1919–1943 ja Helsingin luotsipiirin päällikkönä 1943–1945.
Sisällissodan aikana Segersvenin johtama 53 valkoisen joukko kaappasi haltuunsa 29. maaliskuuta 1918 Helsingin edustalla venäläisen jäänmurtaja Volynetšin yhteistyössä laivan miehistöön kuuluneiden virolaisten merimiesten kanssa. Volynetš oli rakennettu 1914 Venäjän hallituksen tilauksesta Stettinissä Saksassa, ja alun perin laivan nimi oli Tsar Mihail Feodorovits. Jäänmurtaja toimi pääasiassa Tallinnan vesillä, ja vuonna 1917 sen nimeksi muutettiin Volynetš.
Kaapattu Volynetz siirtyi Tallinnaan ja oli huhtikuussa 1918 kuljettamassa saksalaisia joukkoja Tallinnasta Loviisan Valkoon. Sodan jälkeen laivan nimeksi muutettiin toukokuun lopussa Wäinämöinen ja se luovutettiin Suomen merenkulkuhallituksen käyttöön. Tarton rauhansopimuksen jälkeen laiva luovutettiin virallisesti ensin Neuvosto-Venäjälle, joka luovutti sen Virolle. Virossa laiva sai nimen Suur Tõll. Neuvostoliiton miehitettyä Viron kesällä 1940  ja laiva valtiollistettiin. Saksalaisten lähestyessä Tallinnaa laiva evakuoi Tallinnasta Kronstadtiin 28. elokuuta 1941 kommunisteja ja neuvostopäättäjiä läpi Jumindan miinakentän osana muuta punalaivastoa. Sen edellä kulki ristelijä Kirov. Laiva sai palopommista osuman 11. syyskuuta 1941, mutta vauriot olivat vähäiset. Laiva miinoitettiin saksalaisten haltuun jäämisen pelossa. Lokakuun 4. päivänä laiva liitettiin Itämeren-laivaston osaksi. Virolainen laivahenkilökunta karkotettiin 25. lokakuuta ja 11. syyskuuta 1941 laiva sai jälleen nimekseen Volynets. Laiva hankittiin Viron merimuseolle 1988, se kunnostettiin, ja se sai uudelleen nimekseen Suur Tõll.
Segersven oli Viipurin kaupungin satamalautakunnan jäsenenä ja varapuheenjohtajana 1924–1940 ja puheenjohtajana vuodesta 1933–1936. Hän oli Viipurin kaupunginvaltuuston jäsenenä 1931–1939.
Teoksia

Nimellä Th. Segersven:
Volynetz-expeditionen : enligt anteckningar i skeppsjournalen. Söderström, Helsingfors 1919, ilmestyi suomeksi nimellä Väinämöisen valtaus ja retket; laivapäiväkirjaan tehtyjen muistiinpanojen mukaan kirjoittanut Th. Segersven; suomentanut K. A. P. WSOY 1920 (ruotsinkielinen teos digitoituna, Työväenliikkeen kirjasto, Digitaalinen arkisto (Helda))
Aiheesta muualla

HIFK:lla oli ennen oma sotajoukko, Helsingin Sanomien Kuukausiliite 5.9.2015 (Arkistoitu – Internet Archive)